ΓΡΑΠΤΗ ΕΡΩΤΗΣΗ E-0533/00

υποβολή: Raffaele Costa (PPE-DE) προς την Επιτροπή

(28 Φεβρουαρίου 2000)

Θέμα: Πρόγραμμα Falcone

Μπορεί η Επιτροπή να αναφέρει σε ποιες περιφερειακές ή/και εθνικές διοικήσεις, και ποιους δημόσιους ή ιδιωτικούς φορείς έχουν διατεθεί επιχορηγήσεις (που έχουν ήδη καταβληθεί ή που πρόκειται να καταβληθούν) και σε ποιο βαθμό, εν σχέσει προς τις επί μέρους δράσεις του προγράμματος Falcone (1997-2001) (προϋπολογισμός 10 εκ. ECU, ήτοι περίπου 19 δισεκ. λιρέτες), που έχουν πραγματοποιηθεί στην Ιταλία και τα άλλα κράτη μέλη;

Έχει ελεγχθεί ότι τα κονδύλια αυτά έχουν πράγματι διατεθεί για τον σκοπό για τον οποίο προορίζονταν και εάν οι εν λόγω πρωτοβουλίες σημείωσαν επιτυχία;

Απάντηση του κ. Vitorino εξ ονόματος της Επιτροπής

(14 Απριλίου 2000)

Η Επιτροπή επιθυμεί να επιστήσει την προσοχή του Αξιότιμου Μέλους του Ευρ. Κοινόβουλίου στο γενικό πλαίσιο μέσα στο οποίο πρέπει να αξιολογηθεί η εφαρμογή του προγράμματος Falcone, όπως άλλωστε και όλα τα προγράμματα του τομέα δικαιοσύνης και εσωτερικώνποθέσεων. Τα σχέδια που επελέγησαν κατόπιν μιας διττής διαδικασίας εκτίμησης από εμπειρογνώμονες και ακολούθως από εκπροσώπους των κρατών μελών στα πλαίσια της επιτροπής Falcone έχουν ως στόχο την προώθηση της διεπιστημονικής συνεργασίας μεταξύ εμπειρογνωμόνων που προέρχονται από μεγάλο αριθμό κρατών μελών (ή τρίτων χωρών). Οι εμπειρογνώμονες επικεντρώνονται στις δράσεις επιμόρφωσης, στα κοινά σχέδια και στις μελέτες θεμάτων σχετικών με την πάταξη και την πρόληψη του οργανωμένου εγκλήματος. Στόχος αυτής της προσέγγισης είναι η στήριξη των σχεδίων σε συνάρτηση με τις συνεργίες που αυτά επιτρέπουν μεταξύ των κρατών μελών και όχι ο τελικός αποδέκτης και η εθνική του προέλευση. Τα κριτήρια επιλογής και τα θέματα που έχουν προτεραιότητα αποτελούν αντικείμενο λεπτομερούς περιγραφής του ετήσιου προγράμματος Falcone, το οποίο δημοσιεύεται στην Επίσημη Εφημερίδα(1).

Η Επιτροπήπενθυμίζει ότι δημοσιεύει ετησίως έκθεση στην οποία εμφαίνεται η κατανομή των σχεδίων ανά κατηγορία τελικού αποδέκτη και ανά κατηγορία δράσης. Γι’ αυτό η ίδια, και πέραν των ενδείξεων σχετικά με τις προτεραιότητες ανά κατηγορία δράσης που περιέχονται στο ετήσιο πρόγραμμα, δίδει ιδιαίτερη προσοχή στην ενθάρρυνση της συνεργασίας τόσο μεταξύ των εθνικών διοικήσεων όσο και μεταξύ των περιφερειακών αρχών ή των μη κυβερνητικών οργανώσεων (πανεπιστήμια, ενώσεις). Η κατανομή το 1999 είχε ως εξής: 51,3 % για τις εθνικές αρχές, 11,3 % για τις περιφερειακές αρχές και 37,4 % για τις μη κυβερνητικές οργανώσεις (ΜΚΟ) και για ένα ορισμένο αριθμό ινστιτούτων έρευνας. Τα αντίστοιχα ποσοστά του 1999 ήταν 59,7 %, 18,3 % και 22 %.

>ΚΤΜ ΟΠΝΒΧΒ>

>ΚΤΜ ΟΠΝΒΧΒ>

Η Επιτροπή κατήρτισε για το Αξιότιμο Μέλος του Ευρ. Κοινοβουλίου κατάσταση στην οποία εμφαίνονται τα συγχρηματοδοτηθέντα σχέδια το 1998 και 1999 κατανεμημένα μεταξύ των τριών κατηγοριών τελικού αποδέκτη. Η κατάσταση αυτή αποστέλλεται απευθείας στο Αξιότιμο Μέλος του Ευρ. Κοινοβουλίου και στη Γενική Γραμματεία του Ευρ. Κοινοβουλίου. Επίσης, η Επιτροπήπενθυμίζει ότι μια έκθεση εκτέλεσης του συνόλου των προγραμμάτων του 1998 έχει διαβιβαστεί στο Ευρ. Κοινοβούλιο(2).

Επειδή πρόκειται για έλεγχο της εκτέλεσης των προγραμμάτων και της χρηματοδότησης, το γεγονός ό,τι οι πληρωμές γίνονται τμηματικά επιτρέπει στην Επιτροπή να διασφαλίσει την καλή εκτέλεση των διαφόρων φάσεων των σχεδίων. Η τελευταία πληρωμή συνδέεται με την παρουσίαση μιας έκθεσης αξιολόγησης εκ μέρους του τελικού αποδέκτη.

Η Επιτροπή συμμετέχει στα σχέδια στο μέτρο του δυνατού, γεγονός που της προσφέρει τη δυνατότητα να ελέγξει επιτόπου εάν η εφαρμογή ικανοποιεί τα κριτήρια και της αποφάσεις της χορήγησης. Η Επιτροπή επιπλέον μπόρεσε να εξακριβώσει τα ισχυρά κίνητρα των τελικών αποδεκτών που πέτυχαν τους προκαθορισμένους στόχους και οι οποίοι συμβάλλουν στη συνεργασία, η οποία συχνά ξεπερνάει τα όρια των χρηματοδοτηθεισών δράσεων. Επιπλέον, είναι σε εξέλιξη η αξιολόγηση του συνόλου των προγραμμάτων εκ μέρους των ανεξαρτήτων εμπειρογνωμόνων, η οποία θα επιτρέψει την εκτίμηση των αποτελεσμάτων των ήδη ολοκληρωθέντων σχεδίων στα πλαίσια του προγράμματος Falcone, πρόγραμμα που άρχισε στο τέλος του 1998.

(1) ΕΕ C 355 της 8.12.1999.

(2) SEC(1999)1955.